Televízne digitálne pozemské vysielanie

Televízne digitálne pozemské vysielanie zák. č. 610/2003 Z. z. v znení neskorších predpisov (k r. 2008) (neoficiálne pozemské/pozemné digitálne televízne vysielanie, televízne digitálne terestriálne vysielanie, terestriálne digitálne televízne vysielanie; po anglicky digital video broadcasting-terrestrial, skratka DVB-T) je systém terestriálneho (pozemského) digitálneho televízneho vysielania, ktorého princíp spočíva vo vysielaní digitálneho toku (streamu) komprimovaného pomocou digitálneho algoritmu (typicky MPEG2, MPEG4) vo forme frekvenčného multiplexu - čiže viac televíznych (rozhlasových, dátových ...) programov v jednom frekvenčnom kanále, pričom sa využívajú frekvenčné pásma analógovej pozemskej televízie v pásmach VHF a UHF. Na rozdiel od tzv. analógového signálu sa teda prenáša digitalizovaný obraz a zvuk ako dátový tok, ktorý je nutné na strane príjemncu opäť previesť na analógový signál, alebo digitálne spracovať (dekomprimovať).

Digitálny multiplex môže obsahovať niekoľko televíznych kanálov (typicky 4-6) a zároveň sadu rozhlasových programov a množstvo rozličných doplnkových služieb.

 Kompresia 
V systéme DVB-T sa obraz komprimuje obvykle do formátu MPEG2. Základným princípom kompresie je redukcia redundantných informácií v obraze. Pri redukcii sa využíva skutočnosť, že po sebe nasledujúce snímky sa (obvykle) líšia len málo, a preto stačí prenášať len ich rozdiel. Pôvodný bitový tok obrazového signálu (cca 166 Mbit/s pri 720x576 obrazových bodoch a 25 snímkoch za sekundu x 16 bit na obrazový bod), je možné redukovať na 4 - 8 Mbit/s (pre štandardnú kvalitu obrazu zodpovedajúcu signálu v norme PAL). Zvuk sa takisto komprimuje. Pre kompresiu zvuku sa používa AC-3. Špecifikácia AC-3 pre DVB-T pozná zvukové módy mono až 5.1. Povolené vzorkovacie frekvencie dátového toku sú 32, 44.1 a 48 kHz, bitové rýchlosti dátového toku sa pohybujú od 32 do 640 kbit/s. Špecifikácia DTS pre DVB definuje zvukové módy "Mono" až "5.1" vrátane Extended Surround kanála (DTS ES). Povolené vzorkovacie frekvencie dátového toku DTS sú 8 - 192 kHz, bitové rýchlosti dátového 128 - 3840 kbit/s. Pre prenos viackanálového zvukového sprievodu (5.1) sú vo všetkých troch systémoch odporúčané rýchlosti 384 kbit/s a vyššie. 

 Výhody 
 kvalitný obraz aj na miestach, kde má analógový signál šum a kde je citlivý na odraz
 stabilná kvalita obrazu a zvuku
 možnosť vysielania HDTV
 kvalita nie je ovplyvnená počasím
 viac programov v jednom kanáli
 nové doplnkové interaktívne služby ako napr. elektronický programový sprievodca zobrazujúci informácie o vysielaných programoch a televízny program na ďalšie dni
 hry, hlasovania, webové stránky, email a podobne (pre tieto funkcie je potrebný prijímač podporujúci domácu multimediálnu platformu MHP)
 lacnejší a dostupnejší oproti káblovému a satelitnému príjmu
 nenáročné pripojenie, možnosť použitia súčasných televíznych antén aj STA rozvodov

 DVB-T na Slovensku 

Pilotné vysielanie DVB-T na území Slovenska začalo v roku 2004. Ku koncu roka 2008 bolo (stále iba v rámci pilotného vysielania) z vysielačov s nízkym výkonom pokryté územie v oblasti Bratislavy, Košíc, Banskej Bystrice a Zvolena, Prešova a Malaciek. Dňa 22. decembra 2009 bol takmer na celom Slovensku spustený 1. multiplex (prechodový). Podľa plánov Európskej únie sa má vo všetkých členských štátoch vypnúť analógové televízne vysielanie v priebehu rokov 2010 – 2012.

Momentálne je obsah jednotlivých multiplexov nasledujúci:
 1. multiplex: TV stanice –Senzi, TV Osem, TV LUX, JOJ Cinema, ČT1, ČT2,
 2. multiplex (komerčný): TV staniceTV JOJ, Plus, TA3 ,TV WAU,Video Bar, Promo verzia plateného programu (každý mesiac je iný program) 
 3. multiplex (verejnoprávny): TV okruhyJednotka HD , Dvojka SD, :24 SD   obsah verejnoprávneho multiplexu od 22.12.2011 - Vianoce na Jednotke vo vysokom rozlíšení v DVB-T 
 4. multiplex (platený): TV stanice – TV Markíza, TV Doma, TV Dajto Prima Plus, Eurosport, Eurosport 2, Film+, Viasat Explore, Viasat History, Viasat Nature Nickelodeon, VH1, Spice, Sport1, Sport2, EroXXX, RiK.Prvé detaily k DVB-T: Stanice, príjem i zariadenia  (citované: 26. apríl 2013)

 Referencie 

 Externé odkazy 
 Prevádzkovateľ celoplošného DVB-T vysielania - informačný web

Kategória:Digitálna televízia
Kategória:Telekomunikácie